הטבח בכיסופים

הטבח בכיסופים בוצע על ידי ארגון הטרור חמאס בבוקר שמחת תורה ה'תשפ"ד, 7 באוקטובר 2023, בקיבוץ כיסופים הסמוך למרכז רצועת עזה, כחלק ממתקפת הפתע על ישראל. בטבח נרצחו לפחות 12 מתושבי הקיבוץ ושישה עובדים זרים. אדם אחד נחטף לעזה. כוחות צה"ל ולוחמי כיתת הכוננות לחמו נגד המחבלים ובקרב הממושך נהרגו תשעה לוחמים. ערך מורחב – מתקפת הפתע על ישראל (2023) בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. ב-7 באוקטובר 2023 נכנסו עשרות מחבלים פלסטינים המשתייכים לזרוע הצבאית של ארגון הטרור חמאס לקיבוץ כיסופים. הם ערכו טבח בקיבוץ ורצחו לפחות 12 מחבריו, וכן רצחו שישה עובדים תאילנדים. אחד מחברי הקיבוץ נחטף לרצועת עזה, ולמבני הקיבוץ נגרם הרס כבד. במוצאי שבת הקיבוץ פונה לבית מלון בים המלח. במהלך הטבח גררו המחבלים קשישה בת 90 מהממ"ד אל סלון ביתה וירו בראשה. המחבלים חדרו גם לבית משפחת זק, וקראו להם לצאת החוצה. המשפחה לא יצאה מהממ"ד והם שרפו את הבית. כל בני המשפחה נרצחו בשרפה. במקרה אחר, אישה בת 76 נרצחה וגופתה הועלתה באש על ידי מחבלי חמאס. יומיים לאחר הטבח, ביקש ראובן הייניק מאשקלון, מנהל רפת הקיבוץ, אישור מהצבא להיכנס לרפת הקיבוץ על מנת להאכיל את הפרות שלא קיבלו מזון ומים במשך כ-60 שעות. בעודו במכון החליבה, מחבל שהסתתר במקום רצח אותו. ערך מורחב – קרב מוצב כיסופים פלוגה של גדוד 51 בגולני, המונה שני קצינים ו-20 לוחמים, הגיעה לקיבוץ כשעה לאחר פרוץ המתקפה, בכדי להציל את התושבים ולטהר את הקיבוץ ממחבלים. הפלוגה שקודם לכן ניהלה קרב עם מחבלים שפשטו על מוצב כיסופים, נכנסה לקרב בקיבוץ שנמשך מספר שעות. בהמשך הצטרפו לקרב צוות מיחידת אגוז המנה תשעה לוחמים, בראשות מפקד הפלגה ומפקד היחידה סא"ל משה פסל, שנפצע קשה במהלך הלחימה בקיבוץ. בקיבוץ לחמו מספר חברי כיתת כוננות, בנפרד ולא בצורה מאורגנת, כל אחד באזורו, בעיקר שניים מהם, שי וסער. הכוח של גולני לחם בכניסה לקיבוץ ובאזור הרפת, עד שנוצר קשר עם אחד מחברי כיתת הכוננות שהוביל אותם פנימה, לקרבות הטיהור. בשעות הצהריים המאוחרות החלו הלוחמים לחלץ את תושבי הקיבוץ שהיו נצורים בבתיהם. בקרב נהרגו שמונה לוחמים מהפלוגה. בשעה 12:30 הגיע כוח מפלגה ב' השייך ליחידת אגוז ומנה שני צוותים. הצוותים התפצלו כך שכוח אחד הולך למוצב, וכוח אחר לקיבוץ. למשך שעות לוחמי אגוז חיסלו מחבלים, וחילצו כמה מתושבי הקיבוץ - עד שנפגעו בעצמם. במהלך הלחימה מפקד היחידה סא"ל משה פסל ועוד ארבעה מלוחמי הכוח נפגעו. בקרב זה נהרג הלוחם רס"ל ויטלי סקיפקביץ'. מפקד היחידה הוחלף על ידי קודמו בתפקיד סא"ל אפרים תהילה, הכוח בפיקודו נכנס בתיאום עם גדוד 51 להתקפה על המוצב. הכוח לחם עד לכיבוש המוצב וחילץ את הנצורים במבנה החמ"ל. בשעות הצהריים המוקדמות הגיעה למקום פלוגה מגדוד 9 של השריון בפיקודו של המג"ד נתנאל ביטון. הכוח שהגיע למקום ללא טנקים, חילץ את רבש"ץ היישוב רוני ספדג' ומשפחתו מביתו, הכוח הצטרף לקרבות בקיבוץ ולטיהור הקיבוץ ממחבלים. גם גדוד 450 השתתף בלחימה. סגן הרבש"ץ והרבש"ץ לשעבר לחמו לצד החיילים. הלחימה בשטח הקיבוץ נמשכה במהלך הלילה. לחימה באחד הבתים הסתיימה בפגיעה אנושה בכוח צה"ל. בבוקר 8 באוקטובר ירו המחבלים לתוך הממ"ד. אב המשפחה שהסתתרה במקום נורה. לאחר מכן, האם הוציאה את הבנות דרך החלון ויצאה גם היא. היא הזעיקה חיילי צה"ל שהלכו להילחם בבית.[דרוש מקור] ב-8 באוקטובר החל כוח של יחידת אגוז לטהר מבנים בקיבוץ. במהלך הפעולה, בה נתקל הכוח בשלושה מחבלים והרג אותם, נפצע קצין ביחידה וחולץ אדם מבוגר מממ"ד בביתו. ב-9 באוקטובר זיהה כוח של גדוד 9 מחבל שרץ לכיוון רפת הקיבוץ, שם נוהל קרב שנגמר בפציעת שלושה לוחמים מגדוד 9 ומותו של אחד מהרפתנים בקיבוץ. בנוסף פעל כוח של יחידת אגוז מול שני מחבלים סמוך לחדר אוכל של הקיבוץ, במהלכו נהרג לוחם ונפצעו שישה לוחמים. שני מחבלים נהרגו. את הכוח של גדוד 9 החליף כוח של גדוד 8111 מחטיבה 5 . הכוח הרג מחבל שהתחבא באחד הבתים ובמהלך הקרב נפצעו שלושה לוחמים. ב-1 בינואר 2024 הודיע צה"ל כי חיסל את עאדל מסמח, מפקד פלוגת הנח'בה של דיר אל-בלח, שפיקד בשטח על כוחות מחבלי הנח'בה שפשטו לכיסופים במהלך 7 באוקטובר, ושלח כוחות חמאס ליישובים נוספים בעוטף ובהם בארי ונירים. חברי הקיבוץ החליטו לעבור לגור במגורים זמניים ביישוב עומר עד שתתאפשר החזרה לביתם בקיבוץ. ב-17 בפברואר 2024 הונחה אבן הפינה לרפת כיסופים שנהרסה בקרב ב-10 באוקטובר נגד מחבלי חמאס. מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, אתר ייעודי – oct7map רשימת אזרחים שנרצחו בכיסופים בחודש אוקטובר 2023, באתר "לעד" של המוסד לביטוח לאומי ניר חסון, ביציאה מהממ"ד, ניצולי הקרב בכיסופים גילו שהלכה להם המדינה, באתר הארץ, 13 באוקטובר 2023 ישי פורת, לוחמי גדוד 51 חוזרים למוצב וקיבוץ כיסופים: "זה היה קרב הירואי", באתר חדשות 13, 14 באוקטובר 2023 ינון שלום יתח‏, קרב הגבורה של גולני בקיבוץ כיסופים: "אף אחד לא יכול לבלום את המחבלים חוץ מאיתנו", באתר וואלה, 15 באוקטובר 2023 אודי סגל, "נצח עד שזה נגמר": רבש"ץ כיסופים משחזר את הקרב על הבית, באתר חדשות 13, 17 באוקטובר 2023 יהודית לזרוביץ', ‏הקרב על קיבוץ כיסופים: זה היה שי וסער מול כל העולם, באתר "סרוגים", 18 בנובמבר 2023 נווית זומר, הרפת בכיסופים שנהרסה ב-7 באוקטובר תוקם מחדש: "חלק מתקומת האזור כולו", באתר ynet, 6 בפברואר 2024 Al-Qassam fighters engage IOF on seven fronts outside Gaza: Statement | Al Mayadeen English, web.archive.org, ‏2023-10-08 עידו סולומון, ‏"אנשים עברו מבית לבית, נלחמו כמו בסרטים, ירו במחבלים, חטפו אש", באתר ‏מאקו‏, 11 בנובמבר 2023 יישוב אחרי יישוב: הנרצחים בטבח חמאס, העדויות המצמררות וסיפורי הגבורה, באתר ynet, 17 באוקטובר 2023 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) מתן צורי, הזוועות בכיסופים מתגלות: המחבלים גררו בת 90 לסלון וירו בראשה, באתר ynet, 11 באוקטובר 2023 יפעת רוזנברג‏, ישראל ניצל וראה את גופת אשתו השרופה: "הוא חזר מהמתים", באתר וואלה, 12 באוקטובר 2023 אלי אשכנזי‏, ראובן התעקש לחלוב את הפרות - ונהרג על ידי מחבל שהסתתר ברפת בכיסופים, באתר וואלה, 10 באוקטובר 2023 אחרי שנפצע באורח קשה: מפקד יחידת אגוז - חוזר לתפקידו, באתר ערוץ 7, 28 בינואר 2024 ינון שלום יתח‏, קרב הגבורה של גולני בקיבוץ כיסופים: "אף אחד לא יכול לבלום את המחבלים חוץ מאיתנו", באתר וואלה, 15 באוקטובר 2023 קרב הגבורה של גולני בקיבוץ כיסופים: "אף אחד לא יכול לבלום את המחבלים חוץ מאיתנו", באתר וואלה, 15 באוקטובר 2023 איחוד הצלה: נתנאל המג"ד הציל את חייו של רוני הרבש"צ בקיבוץ כיסופים - עכשיו הם נפגשים בפעם הראשונה מאז, באתר ישראל היום, 14 בדצמבר 2023 יוגב כרמל, ‏"הוא אמר לאשתו שלום, נעל אותה בממ"ד ורץ אליי הביתה", באתר ‏מאקו‏, 17 באוקטובר 2023 עוזי ברוך, תיעוד: חוסל המחבל שפיקד על כוחות הנוח'בה שפשטו לכיסופים, באתר ערוץ 7, 1 בינואר 2023 מתן צורי, אילנה קוריאל, חברי קיבוץ כיסופים החליטו: יעברו למגורים זמניים ביישוב עומר, באתר ynet, 14 בינואר 2024 איליה יגורוב, בצילו: רפת כיסופים שבה נרצח ראובן הייניק - קמה מחדש, באתר ישראל היום, 17 בפברואר 2024